Formaţia CFR Cluj a câştigat titlul de campioană a României pentru a cincea oară în istoria sa şi pentru a doua oară consecutiv, după ce a învins, duminică, pe teren propriu, cu scorul de 1-0 (1-0), echipa CSU Craiova. Cu o etapă înainte de final, CFR Cluj are cinci puncte avans faţă de ocupanta locului 2, FCSB. CFR Cluj a mai câştigat titlul de campioană în 2008, 2010, 2012 şi 2018. A marcat Culio '12 (p).

Foto: digisport.ro

În minutul 11, Kelici l-a împins în careu pe Păun, iar Haţegan a dictat penalti, transformat de Culio.

Au evoluat următoarele echipe:

CFR Cluj: Arlauskis - Manea, Vinicius, Boli, Camora - Djokovici (Hoban '88), Bordeianu, Culio - Deac, Omrani (Ţucudean '75), Păun (Costache '61). Antrenor: Dan Petrescu;

CSU Craiova: Pigliacelli - Dimitrov, Donkor (Acka '46), Kelici, Briceag - Mateiu, Fedele, Cicâldău - Bărbuţ, A. Cristea (Fortes '520, Baicu. Antrenor Corneliu Papură.

Cartonaşe galbene: Djokovici '34, Boli '71 / Donkor '37, Kelici '47

Arbitri: Ovidiu Haţegan - Octavian Şovre şi Sebastian Gheorghe - Marian Barbu;

Observatori: Szekely Zoltan şi Constantin Stătescu.

Luni, de la ora 20.30, se dispută ultimul meci al etapei a IX-a a play-off-ului, FC Viitorul - Astra Giurgiu.

Clasamentul play-off-ului cu o etapă rămasă de disputat este următorul: 1. CFR Cluj – 50 de puncte, 2. FCSB – 45 de puncte, 3. Universitatea Craiova – 36 de puncte, 4. FC Viitorul – 33 de puncte, 5. Astra Giurgiu – 24 de puncte, 6. Sepsi – 20 de puncte.